
I. INTRODUCERE
La nivel comunitar, Directiva-cadru privind zgomotul ambiental (care, în prezent, face obiectul unei verificării a adecvării sale) urmărește reducerea expunerii la zgomotul ambiental prin armonizarea indicatorilor de zgomot și a metodelor de evaluare, colectând informații legate de expunerea la zgomot sub forma unor „hărți de zgomot” și punând aceste informații la dispoziția publicului. Pe această bază, statele membre trebuie să elaboreze planuri de acțiune pentru a soluționa problemele legate de zgomot. Hărțile de zgomot și planurile de acțiune trebuie revizuite cel puțin o dată la cinci ani.

Traficul rutier: Regulamentul (UE) nr. 540/2014 stabilește limite privind nivelul sonor admisibil al autovehiculelor, introducând o nouă metodă de testare pentru măsurarea emisiilor de zgomot, reducând valorile-limită ale zgomotului aflate în vigoare în prezent și stabilind dispoziții suplimentare în materie de emisii sonore în cadrul procedurii de omologare de tip. Regulamentul (UE) nr. 168/2013 și Regulamentul delegat (UE) nr. 134/2014 al Comisiei stabilesc limite de zgomot pentru motorete și motociclete. În completare, Directiva 2001/43/CE prevede testarea și limitarea nivelurilor de zgomot de rulare a pneurilor și reducerea lor treptată.

Traficul aerian: Regulamentul (UE) nr. 598/2014 stabilește norme privind zgomotul produs de aviație în conformitate cu „abordarea echilibrată“ a OACI, care se aplică din iunie 2016 pentru aeroporturile cu mai mult de 50 000 de mișcări de aeronave civile pe an. Această abordare constă în patru elemente principale concepute pentru a identifica modul cel mai eficient din punctul de vedere al costurilor de a combate zgomotul produs de aeronave în fiecare aeroport: reducerea nivelelor de zgomot la sursă prin utilizare unor aeronave moderne, gestionarea terenului din jurul aeroporturilor într-un mod sustenabil, adaptarea procedurilor operaționale pentru a reduce impactul zgomotului pe teren și, dacă este necesar, introducerea unor restricții de operare, precum interzicerea zborurilor pe timp de noapte.

Traficul feroviar: în contextul Directivei privind interoperabilitatea sistemului feroviar, o specificație tehnică de interoperabilitate (STI) privind zgomotul stabilește nivelurile maxime de zgomot produs de vehiculele feroviare noi (convenționale). Directiva privind tarifarea pentru costul efectelor produse de zgomot oferă stimulente pentru post-echiparea vagoanelor de marfă cu saboți de frână din materiale compozite cu niveluri scăzute de zgomot.

Alte surse de zgomot: instalațiile industriale și agricole de dimensiuni mari reglementate de Directiva privind emisiile industriale pot obține autorizații ca urmare a utilizării celor mai bune tehnici disponibile (BAT) drept referință. Zgomotul emis de instalațiile de construcție (de exemplu, zgomotul emis de excavatoare, încărcătoare, utilajele pentru lucrări de terasamente și macaralele-turn), precum și de ambarcațiunile de agrement sau de echipamentele destinate utilizării în exterior, este, de asemenea, reglementat.
În ceea ce privește poluarea fonică, Parlamentul a subliniat în repetate rânduri necesitatea unor reduceri suplimentare ale valorilor-limită și a unor proceduri de măsurare îmbunătățite privind zgomotul ambiental. Acesta a solicitat stabilirea unor valori la nivelul UE pentru zgomotul din apropierea aeroporturilor și, de asemenea, extinderea măsurilor de reducere a zgomotului la avioanele militare subsonice cu reacție. Parlamentul a reușit să protejeze competența autorităților locale de a decide cu privire la măsurile legate de zgomot în aeroporturi, inclusiv cu privire la eventuale interdicții de zbor pe timp de noapte. În plus, Parlamentul a aprobat introducerea treptată a noilor limite de zgomot pentru autovehicule cu scopul de a reduce nivelul de zgomot de la 74 de decibeli inițial, la 68 de decibeli. De asemenea, deputații au pledat cu succes în favoarea introducerii unor etichete pentru a informa consumatorii cu privire la nivelurile de zgomot, similare celor existente privind eficiența consumului de combustibil, zgomotul produs de pneuri și emisiile de CO2.

Sunetul reprezintă o vibraţie a particulelor unui mediu capabilă să producă o senzaţie auditivă. Sunetul se propagă sub formă de unde elastice numai în substanţe şi nu se propagă în vid. In aer viteză de propagare este de 340 m/s. 


Zgomotul este o suprapunere dezordonată a mai multor sunete. Este produs din surse naturale dar mai ales antropice: utilaje, mijloace de transport, aparate, oameni. 


Ca orice unde elastice, sunetele se caracterizează prin frecvenţă definită ca număr de oscilaţii complete dintr-o unitate de timp. 


Propagarea sunetelor este influenţată de: sursa de zgomot, atmosfera, distanţă şi  obstacolele întâlnite. Sursele de zgomot sunt: industria, oraşele, mijloacele de transport. Ele produc zgomote de diferite intensităţi şi pot fi staţionare sau mobile. Atmosfera poluată şi ceaţa atenuează zgomotele.


Efectele poluării sonore pot fi:


-  Infrasunetele care pot apărea la automobile cu viteză mare, la elicoptere, la apropierea furtunii, explozii, cutremure, în timpul zborului avioanelor supersonice. Infrasunetele sunt foarte greu absorbite, deci se atenuează puţin cu distanţa. Infrasunetele ca şi ultrasunetele sunt percepute de sugari, animale şi păsări. La adulţi, infrasunetele produc ameţeală, vomă, un fals efect de euforie, sau chiar efecte cumulate.


-  Ultrasunetele au frecvente de 20000Hz - 1 miliardHz. Sunt produse în natura, în industrie sau în aparatura electrocasnică. La om ultrasunetele distrug globulele roşii din sânge, apar migrene, greaţă sau chiar pierderea echilibrului. Ultrasunetele distrug bacteriile, viruşii cum ar fi: bacilul tuberculozei, virusul gripei, al tifosului.


-  Zgomotul acţionează asupra întregului organism, deoarece senzaţia auditivă ajunge la sistemul nervos central, prin intermediul căruia influenţează alte organe. Efectele resimţite de om sunt: - reducerea atenţiei, a capacităţii de muncă, deci creşte riscul producerii accidentelor, instalarea oboselii auditive care poate dispărea odată cu dispariţia zgomotului, traumatisme, ca urmare a expunerii la zgomote intense un timp scurt. Aceste traume pot fi ameţeli, dureri, lezarea aparatului auditiv şi chiar ruperea timpanului, scăderi în greutate, nervozitate, tahicardie, tulburări ale somnului, deficienţă în recunoasterea culorilor, surditate la perceperea sunetelor de înaltă frecvenţă, etc.


Zgomotele de intensitate foarte mare pot provoca deteriorări ale clădirilor, aparatelor, instrumentelor.


Combaterea a doi importanţi factori de risc, zgomotul şi vibraţiile, este strict dependentă de stabilirea corectă a nivelului şi caracteristicilor lor fizice. 


Metodele şi aparatura de măsurare a zgomotului, respectiv a vibraţiilor, sunt complexe şi trebuie să fie conforme cu standardele corespondente. Aceste standarde conţin indicaţii necesare pentru instrumentele şi metodele de măsurare, precum şi pentru modul de evaluare a efectelor negative ale noxelor analizate.


Instrumentul cel mai folosit, sonometrul este un aparat portabil care serveşte pentru măsurarea nivelului de presiune acustică prin metoda sonometriei. Sonometrul are un răspuns faţă de sunet ca şi răspunsul urechii umane.

Valoarea citita pe instrument este nivelul de presiune acustică în decibeli (dB). Sonometrul fiind un instrument de precizie trebuie etalonat pentru a fi obţinute rezultate precise şi reproductibile.


Dozimetrul este un aparat folosit pentru măsurarea potenţialului de nocivitate a zgomotului, luând în considerare nu numai nivelul presiunii acustice, ci şi durata de expunere la acest factor de risc.


II. Reglementarea domeniului la nivelul unor state membre

AUSTRIA

Potrivit prevederilor Legii Vehiculelor Motorizate, poliţia austriacă utilizează dispozitive de măsurare a zgomotului în stabilirea nivelului de zgomot produs de autovehicule.


De controlul nivelului de zgomot la sate este responsabilă comunitatea locală. Legea privind emisiile de zgomot este parte a Constituţiei Federale.


CIPRU

Poliţia nu are competenţe în utilizarea unui dispozitiv de măsurare a zgomotului produs în zonele de locuit.


Reglementarea poluării fonice se află în proces de realizare.


ESTONIA

Potrivit Actului de Aplicare a Legii, articolul 56, se interzice producerea unui zgomot excesiv în spaţii publice sau în locuinţe.

(1) Într-un loc public este interzisă producerea de efecte de zgomot sau lumină care perturbă o altă persoană într-o măsură semnificativă.


 (2) Într-un loc, altul decât cel public, este interzisă producerea de zgomot sau lumină cu efect continuu sau în mod repetat, care perturbă o altă persoană într-o măsură semnificativă în cursul intervalului 10 pm la 6 a.m., și într-o noapte care precede o zi liberă de la 0 până la 7 dimineața.
 
(3) Prevederile subsecțiunile (1) și (2) din prezenta secțiune nu se aplică în ceea ce privește efectele zgomotului și de lumină cauzate:

 
a) în cursul operațiunilor de salvare sau de către un vehicul de urgență;

 
b) în baza unei autorizații a administrației publice locale; sau

 
c) în noaptea precedentă datei de 1 ianuarie, în noaptea precedentă datei de 25 februarie sau de 24 iunie.


(4) Într-o clădire sau într-un vehicul de transport în comun, care sunt spaţii publice, este interzisă poluarea atmosferei într-o măsură care să deranjeze o altă persoană.

Cu respectarea prevederilor acestui articol sunt însărcinate forţele de poliţie şi autorităţile locale.


În ipostaza încălcării prevederilor articolului 56, autoritatea îndrituită nu are posibilitatea de a măsura nivelul de zgomot, dar trebuie să evalueze nivelul de disconfort creat apelând la criterii ce ţin de experienţa în domeniul ordinii publice pentru a stabili nevoia de intervenţie. Criteriile menţionate sunt raportate la conduita unei persoane cu un nivel mediu de toleranţă care manifestă un comportament rezonabil.

Actul privind Aplicarea Legii nu prevede limite maxime pentru nivelul de zgomot, autorităţile nu folosesc dozimetre pentru a stabili zgomotul excesiv, iar utilizarea acestora nu se întrevede a fi posibilă în viitorul apropiat.

FINLANDA

În Finlanda, reducerea nivelului de zgomot face parte din prevenirea contaminării mediului înconjurător, iar companiile ale căror activităţi produc zgomot sunt responsabile cu măsurile de prevenţie.

Autorităţile de mediu regionale şi locale au ca sarcini monitorizarea domeniului şi acordarea autorizaţiilor speciale atunci când este cazul - de exemplu, când se organizează un concert. De asemenea, autorităţile de mediu sunt cele care monitorizează respectarea normelor legale de zgomot şi, când este cazul, fac măsurători în domeniu.


Când se impune, forţele de poliţie asigură asistenţă pentru întreruperea activităţilor zgomotoase în conformitate cu Legea Poliţiei şi Legea de Protecţie a Mediului (de exemplu - un concert în cadrul căruia sunt depăşite normele legale de zgomot sau încălcarea regulilor privind o autorizaţie de mediu).

Potrivit Decretului de Guvern Nr.993/ 1992, în zonele rezidenţiale, recreative sau foarte populate, precum şi în cele în care se află instituţii de îngrijire sau de educaţie, nivelul de zgomot admis pentru exterior este de 55 dB pe timp de zi (7 a.m. - 10.p.m.), respectiv 50 dB pe timp de noapte.


În cazul nivelului maxim de zgomot admis în interiorul locuinţelor, acesta este de 35 dB ziua pentru acelaşi interval orar, respectiv 30 dB noaptea.


Pentru zonele în care se află locuri de cazare destinată vacanţelor, cele de camping, precum şi în ariile naturale protejate, valorile sunt de 45 dB pentru zi, respectiv 40 dB pentru noapte.
FRANŢA

Articolul R1334-35 din Codul de sănătate publică precizează că Măsurătorile de zgomot menționate la articolul R. 1334-1332 sunt efectuate în conformitate cu procedurile stabilite prin ordin al miniștrilor sănătății, mediului și locuințelor.


Procedura de constatare a nivelului de zgomot este asigurată de agenți care acționează în conformitate cu „Decretul din 18 aprilie 1995
 privind aplicarea articolului 21 din Legea privind lupta împotriva zgomotului și în legătură cu agenţii de stat sau comunali însărcinaţi cu efectuarea cercetărilor şi evaluărilor în cazul infracțiunilor privind încălcarea regimului de zgomot."

Decretul din 5 decembrie 2006
 privind procedurile de măsurare a zgomotului pentru vecinătate prevede că ofițerii pot utiliza un „indicator de zgomot“.

Combaterea poluării fonice este reglementată de Codul de sănătate publică:

Articolul L1336-1: Activitățile care implică difuzarea de sunete la un volum ridicat, în orice loc public sau deschis publicului, închis sau deschis, sunt exercitate pentru a proteja audierea publică și sănătatea rezidenților.

Partea de reglementare (fără caracter legislativ) a codului cuprinde dispoziții  specifice incluse în articolele de mai jos:


Articolul R1334-31


Niciun zgomot anume, nu ar trebui, prin durata acestuia, repetare sau intensitate, să afecteze liniștea cartierului sau sănătatea omului, într-un loc public sau privat, fie că la originea acestuia se află o persoană sau se produce din cauza unei persoane sau a unui bun aflat în posesia acesteia sau a unui animal aflat în responsabilitatea sa.

Articolul R1334-32


În cazul în care zgomotul menționat la articolul R.1334-1331 îşi are originea într-o altă activitate profesională decât cele menționate la articolul R.1334-1336 sau în activități sportive, culturale sau de agrement, organizate în mod obișnuit sau cu autorizaţie şi pentru care condiţiile de exercitare referitoare la zgomot nu au fost stabilite de către autorităţile competente, se consideră atingere adusă liniştii în vecinătate sau sănătăţii omului, dacă emergenţa globală a zgomotului perceput de o altă persoană, aşa cum este definită de articolul R1334-33, este mai mare decât valorile limită stabilite de acelaşi articol.

În cazul în care zgomotul menţionat la alineatul precendent este perceput în interiorul principalelor încăperi ale unei locuinţe, cu ferestre deschise sau închise, este provocat de echipe de activitate profesională, se consideră, de asemenea, a fi atingere dacă emergenţa spectrală a acestui zgomot definită la art. R1334-34 este mai mare decât valorile limită stabilite de acelaşi articol.


Totuşi, emergenţa globală şi, după caz, emergenţa spectrală, nu sunt căutate decât atunci când nivelul de zgomot ambiant măsurat pe care îl prezintă zgomotul în cauză este mai mare de 25 dB (A) dacă măsurătoarea se efectuează în interiorul încăperilor principale ale unei locuinţe cu ferestre deschise sau închise, sau mai mare de 30dB (A) în celelalte cazuri.


Emergenţa generală într-o anumită locație este definită prin diferența dintre nivelul de zgomot ambiental, inclusiv zgomotul specific în cauză şi nivelul de zgomot rezidual care constă din toate zgomotele obișnuite, exterioare și interioare, corespunzătoare unei activităţi obişnuite și funcționarea normală a echipamentelor, în absența zgomotului implicat.
„Valorile limită pentru emergenţă sunt de 5 decibeli in timpul zilei (7 am la 22 pm) și 3 dB (A) pe timp de noapte (22 - 07:00), valori la care se adaugă o marjă în dB (A) în funcție de timpul cumulat de apariție a zgomotului special, astfel: 

1. Șase la o durată mai mică sau egală cu 1 minut, timpul de măsurare a nivelului de zgomot ambiental se prelungește până la 10 secunde, atunci când durata cumulată a apariției zgomotului particular este mai mic de 10 secunde;

2. Cinci pentru mai mult de 1 minut și mai mică sau egală cu 5 minute;

3. Patru pentru mai mult de 5 minute și mai mică sau egală cu 20 de minute;

4. Trei pentru mai mult de 20 de minute și mai mici sau egale cu 2 ore;

5. Doi pentru o perioadă mai mare de 2 ore și mai mic sau egal cu 4 ore;

6. Unu pentru mai mult de 4 ore și mai mică sau egală cu 8 ore;

7. Zero pentru o perioadă mai mare de 8 ore. 

GERMANIA

Nu există reglementări unitare privind nivelul de zgomot, standardele legale fiind adoptate la nivelul landurilor.


Legea federală privind protecția împotriva efectelor nocive ale poluării aerului, zgomotului, vibrațiilor sau altor fenomene similare (BImSchG)  conține dispoziții privind protejarea oamenilor, animalelor, plantelor, solului, apei, atmosferei sau culturilor agricole.


Valorile permise ale emisiilor sunt:

- în zonele industriale - 70 dB,

- în zonele comerciale - în timpul zilei - 65 dB, pe timp de noapte 50 dB,

- în localități - în timpul zilei - 60 dB, pe timp de noapte - 45 dB,

- în zonele rezidențiale și așezări mici - în timpul zilei - 55 dB, pe timp de noapte - 40 dB,

- în zonele rezidențiale pure - în timpul zilei - 50 dB, timp de noapte - 35 dB, 

- în zonele de tratament, spitale, casele de îngrijire medicală - în timpul zilei - 45 dB,  pe timp de noapte - 35 dB.


Picurile individuale de zgomot pe termen scurt nu trebuie să depășească valori de emisie pe timpul nopții mai mari de 20 dB - 30 dB.


Când transmisiile de sunet se realizează în interiorul clădirilor, indiferent de amplasarea acestora, valoarea emisiei nu trebuie să depășească 35 dB pe timpul zilei și 25 dB, pe timpul nopții. ”În timpul zilei” este considerată perioada cuprinsă în intervalul 06:00 - 22:00. Trebuie menționat faptul că prevederile legale nu se aplică pentru situații de urgență sau evenimente deosebite, sunetele de frecvență joasă sau zgomotul traficului nefiind reglementat prin legea menționată.


Determinarea emisiilor de zgomot în conformitate cu prevederile legale se realizează cu sonometre calibrate special, precum și cu alte echipamente de măsurare a sunetului. 


Încălcarea acestor norme este considerată infracțiune, sancțiunile putând ajunge până la amenzi de 50.000 de euro, măsurătorile de intensitate a sunetului fiind realizate de polițiile locale.

GRECIA

În Grecia, problematica subscrisă acestui domeniu este reglementată în Decizia ministerială A5/3010 din 02.10.1985 privind Măsurile pentru protecţia sănătăţii publice împotriva zgomotului produs în sălile de concerte sau discoteci. 

Art.6 Următoarele limite sunt impuse pentru spaţiile exterioare sălilor de concerte şi discoteci:

a) Distanţa lor faţă de cea mai apropiată locuinţă (principală sau secundară), hotel, biserică, şcoală, spital, azil, sanatoriu şi, în general, orice alt stabiliment protejat, în acord cu avizul Direcţiei de Sănătate Publică, trebuie să fie de cel puţin 300 m. 

Distanţa, care se măsoară în linie dreaptă, precum şi conformitatea localului trebuie să fie dovedite de certificate eliberate de Serviciul de Planificare Urbanistică, ca parte a documentaţiei necesare prevăzute de art. 7 din Regulamentul de Sănătate Publică AIB/ 8577/ 83.


Distanţa menţionată anterior poate fi schimbată dacă Serviciul de Sănătate Publică consideră ca fiind necesar în anumite circumstanţe (de exemplu, dacă există alte clădiri interpuse între local şi spaţiul rezidenţial sau dacă localul este situat pe acoperişul unei clădiri cu mai multe etaje), dar întotdeauna cu respectarea prevederilor paragrafului anterior.

Articolul 4 stabileşte valoarea zgomotului maxim admisă pentru activităţile derulate în aceste localuri autorizate special: în interior 100 dB (A), iar în cazul altor spaţii neautorizate pentru a derula activităţi de divertisment, valoarea maximă permisă este de 80 dB (A).

In ceea ce priveşte nivelul de zgomot la exterior, în cazul situaţiilor prevăzute la art. 6, alin. (a), valoarea maximă este de 30 dB (A).

Potrivit art. 9, paragraf 2.2.1., aparatul utilizat pentru măsurarea nivelului de zgomot este un sonometru omologat potrivit Standardului Nr. 860 al Organizaţiei Elene pentru Standardizare.


Art. 1 al Legii Situaţiilor de Urgenţă 2520/ 1940 prevede că în scopul protejării sănătăţii publice şi aplicării reglementărilor în domeniu pot fi cooptate şi  forţele de poliţie alături de celelalte autorităţi implicate. 
LETONIA 


Letonia nu are reglementări privind utilizarea dozimetrului de către forţele de poliţie, aceasta aflându-se în sarcina Inspectoratului de Sănătate.


Limitele nivelului de zgomot sunt stabilite prin Ordinul nr. 16 al Cabinetului de Miniştri.


Valorile limită pentru zonele rezidenţiale sunt stabilite pentru 3 intervale orare:


timp de zi (07.00 - 19.00) - 35 dB (A)


timp de seară (19.00 - 23.00) - 35 dB (A)


timp de noapte (23.00 - 07.00) - 30 dB (A).


LITUANIA



Utilizarea sonometrului de către forţele de poliţie nu este reglementată, măsurarea nivelului de zgomot în diferite zone fiind realizată de către Laboratorul naţional de monitorizare a sănătăţii publice din cadrul Ministerului Sănătăţii.


Norma de Igienă 33:2011 aprobată de ministrul Sănătăţii în concordanţă cu Legea privind gestionarea nivelului de zgomot, stabileşte următoarele valori:


intervalul orar
interior
exterior


exterior


zi (07.00 - 19.00)
  55

    60
 

     70
     seară (19.00 - 22.00)       50

    55  


      65

  noapte (22.00 - 07.00)        45                   50                              60

OLANDA

Articolul nr. 431 din Codul penal olandez interzice producerea unui zgomot deranjant în timpul nopţii. Intervenţia poliţiei se realizează în parametri aproximativi având în vedere caracterul subiectiv al abaterii. 


Autorităţile locale sunt îndrituite să reglementeze astfel de situaţii.


Nu există reglementări privind utilizarea dozimetrului de către forţele de politţie pentru constarea abaterilor în cauză.
Legea privind Protecţia Mediului prevede valori ale nivelului de zgomot maxim admise în zonele rezidenţiale aflate în apropierea reţelei de transporturi. Astfel, intervalul de 24 de ore este împărţit în 3 segmente cărora le corespund următoarele valori:

Pentru intervalul 07.00 - 19.00

Tip de sunet



Nivel recomandat

Nivel maxim

 
Rutier




48 dB



63 dB

  
Feroviar



55 dB



68 dB

 
Industrial



50 dB



55 dB

Pentru intervalul 19.00 - 23.00

Tip de sunet



Nivel recomandat

Nivel maxim

  
Rutier




43 dB



58 dB

  
Feroviar



50 dB



63 dB

 
Industrial



45 dB



50 dB

Pentru intervalul 23.00 - 07.00

Tip de sunet



Nivel recomandat

Nivel maxim

 
Rutier




38 dB



53 dB

 
Feroviar



45 dB



58 dB

 
Industrial



40 dB



45 dB


POLONIA

Baza legală care permite Poliţiei să utilizeze dozimetrul o reprezintă art.129 alin (1) din Legea rutieră din 20 iunie 1997 care stabileşte folosirea acestui dispozitiv în scopul determinării nivelului de zgomot din trafic.

În legătură cu valorile de zgomot maxim admise în zonele rezidenţiale, acestea sunt stabilite de Regulamentul Ministerului Mediului din 14 iunie 2007.

În zonele rezidenţiale, valorile permise, cu excepţia zgomotelor produse de decolări, aterizări, culoar aerian, reţele de electricitate, sunt:

1) 50 dB în timpul zilei şi 40 dB în timpul nopţii pentru zonele cu case individuale;


2) 55 dB în timpul zilei şi 45 dB în timpul nopţii în zonele cu case grupate;


3) 55 dB în timpul zilei şi 45 dB în timpul nopţii în zonele centrale ale oraşelor cu peste 100.000 de locuitori.
PORTUGALIA

Legea Guvernului nr. 9/2007 din 17 ianuarie 2007, care a aprobat Regulamentul general privind regimul zgomotului, stabilește două situații complet diferite în ceea ce privește zgomotul produs aproape de un loc de reședință:


• Zgomotul produs de o activitate economică (cafenele, fabrici, etc.);


• Zgomotul produs de oameni în casele lor (zgomot de cartier).

În cazul în care zgomotul este produs de o activitate economică, sunt în mod clar definite limitele în Legea Guvernului nr. 9/2007 din 17 ianuarie 2007 (articolul 11), în special cele stabilite în „criteriul perturbare“. Evaluarea de zgomot poate fi utilizată pentru a determina dacă este sau nu a fost depășită limita. Orice persoană afectată poate solicita un test de evaluare a zgomotului prin a face o plângere către autoritatea municipală din zona lor de reședință. Acest test poate fi efectuat de către un organism privat, la cererea persoanei afectate sau de către autoritatea municipală a zonei de reședință.

În cazul în care zgomotul este produs de cineva în propria locuinţă (zgomot de cartier), adică zgomotul este în legătură cu utilizarea locuinţei și activități conexe, direct sau prin intermediul altor persoane, de un obiect aflat în custodia sa sau de un animal aflat sub responsabilitatea sa, care prin durată, frecvență sau intensitate, este de natură să afecteze sănătatea publică sau liniştea cartierului, problema este abordată în lege într-un mod complet diferit de zgomotul produs de o activitate economică, și este tratată de către autoritățile de poliție (PSP) sau forțele municipale de poliție.

Atunci când există zgomot de vecinătate produs între 23 și 7, poate fi făcută plângere către autoritățile de poliție din zonă, care trebuie să oblige producătorul de zgomot să ia măsurile adecvate pentru a-l înlătura (articolul 24 din Regulamentul General privind Regimul Zgomotului).

În cazul în care situația de perturbare a liniştii are loc între orele 7 și 23, autoritățile de poliție pot impune persoanei care se află la origine un termen limită la care să înceteze producerea zgomotului.

Nerespectarea ordinului emis de către autoritățile de poliție de a opri perturbațiile este pasibilă de amenzi aplicate de autoritatea municipală.


În conformitate cu o hotărâre a Curții Supreme de Justiție din 7 iulie 2009 privind zgomotul în zone rezidenţiale, evaluarea în baza „criteriului perturbare“, aflată în sarcina organele de poliție renunță la măsurarea nivelului de zgomot  în raport cu normele legal stabilite: ilegalitatea comportamentului zgomotos, care dăunează odihnei şi liniştii altor persoane rezidă tocmai în faptul că unul dintre drepturile incluse în setul de drepturi personale, libertăți și garanții au fost încălcate în mod nejustificat și dincolo de limitele acceptabile din punct de vedere social.
SLOVACIA

Forţele de poliţie pot utiliza dozimetrul.

Legea nr. 355/ 2007 privind Măsurile de protecţie, sprijin şi dezvoltare ale sănătăţii publice reglementează domeniul poluării fonice, iar Regulamentul nr. 549/2007, implementează normele referitoare la nivelul de zgomot maxim admis.
I. Limite de zgomot la exterior
	Tipul zonei
	Descrierea zonei protejate
	Interval orar 
	Limite(dB)

	
	
	
	Zgomot produs de trafic
	Zgomot din alte surse 
LAeq,p 

	
	
	
	Transport terestru şi naval

LAeq,p
	Transport feroviar
c)
LAeq,p 
	Transport aerian
	

	
	
	
	
	
	LAeq,p 
	LASmax,p 
	

	I. 
	Zone cu protecţie specială (de exemplu clinici spa).
	zi 
seară
noapte
	45 
45 
40 
	45 
45 
40 
	50 
50 
40 
	–
–
60 
	45 
45 
40 

	II. 
	Spaţiile din faţa ferestrelor aparţinând camerelor de locuit, cele din faţa clădirilor în care funcţionează şcoli, spitale şi alte zone protejate. Alte zone de recreere. 
	zi
seară
noapte
	50 
50 
45 
	50 
50 
45 
	55 
55 
45 
	–
–
65 
	50 
50 
45 

	III. 
	Zonele din vecinătatea autostrăzilor, drumuri de cat. I şi II, drumuri locale cu transport public, căi ferate, aeroporturi, centre urbane. 
	zi
seară
noapte
	60 
60 
50 
	60 
60 
55 
	60 
60 
50 
	–
–
75 
	50 
50 
45 

	IV. 
	Zone rezidenţiale fără protecţie, zone de producţie, industriale, piste de raliu.
	zi 

seară
noapte
	70 
70 
70 
	70 
70 
70 
	70 
70 
70 
	–
–
95 
	70 
70 
70 


II. Limite de zgomot la interior
	Categoria de zonă interioară
	Descrierea zonei protejate
	Timp
	Limite
(dB)

	
	
	
	Zgomot produs din interior

LAmax,p 
	Zgomot produs din exterior

 LAeq,p 

	A 
	Camere de spital, sanatorii
	zi

seară
noapte
	35 
30 
25 a) 
	35 
30 
25 

	B 
	Hoteluri, aziluri, grădiniţe, creşe
	zi
seară
noapte
	40 
40 
30 a) 
	40 c) 
40 c) 
30 c) 

	 
	
	
	L Aeq,p 
	

	C 
	Săli de curs, săli de lectură, săli de conferinţă, tribunale
	
	40 
	40 

	D 
	Săli de relaţii publice, centre de informare
	În timpul programului
	45 
	45 

	E 
	Spaţii care găzduiesc workshop-uri, săli de aşteptare, holuri
	În timpul programului
	50 
	50 



UNGARIA

În Ungaria nu există prevederi legale care să permită utilizarea sonometrului.

Nu există o dispoziţie legală care să stabilească limite privind nivelul de zgomot pentru toate tipurile de mediu.


Legea II din 2012 privind Infracţiunile minore, procedurile în cazurile delictelor minore şi sistemul de înregistrare defineşte încălcarea liniştii astfel:


Cei care produc un zgomot excesiv, nejustificat într-o zonă rezidenţială, într-un vehicul de transport în comun sau în natură, iar zgomotul în cauză lezează alte persoane sau animale, comit o infracţiune.


Infracţiunea de perturbare a liniştii se sancţionează cu amendă de până la 50.000 de forinţi (aprox. 161 EUR), însă determinarea unei astfel de fapte are mai degrabă un caracter subiectiv. Spaţiul, timpul, tipul de zgomot şi alte circumstanţe se stabilesc pe parcursul procedurii.


Limitele valorice privind poluarea fonică în cazul facilităților de recreere și instalațiilor industriale, în raport cu zonele protejate sunt reglementate de Anexa nr I KvVM-EüMjoint din Decretul ministerial nr 27/2008. (XII. 3).
Zona care trebuie protejată

Limita de zgomot pe timp de zi/ noapte

Recreere şi de sănătate                                     45 dB/ 35 dB

Rezidenţiale (oraşe mici, suburbii, sate)

50 dB/ 40 dB

şcoli, cimitire, spaţii verzi

rezidenţiale (oraşe mari)



55 dB/ 40 dB

economice





60 db/ 50 dB.

� http://www.europarl.europa.eu/atyourservice/ro/displayFtu.html?ftuId=FTU_5.4.5.html


� http://www.sanatatesiviata.ro/stiati-ca/620-poluarea-sonora-poluarea-fonica-declanseaza-afectiunile-reducerea-atentiei-a-capacitatii-de-munca-ameteala-dureri-nervozitate-tahicardie-tulburari-ale-somnului-distruge-globulele-rosii-din-sange-etc-afla-ca-ai-dreptul-la-un-mediu-sanatos


� http://legislatiamuncii.manager.ro/a/11549/instrumente-pentru-masurarea-zgomotelor-si-vibratiilor.html


� https://www.legifrance.gouv.fr/affichTexte.do?cidTexte=JORFTEXT000000370529&categorieLien=id


� https://www.legifrance.gouv.fr/affichTexte.do?cidTexte=JORFTEXT000000463330


� Cu excepţia zgomotului produs de transport.


� Zone afectate de zgomotul produs de transport.

